./data/phi0914/phi0014/phi0914.phi0014.perseus-lat2.xml
Titus Livius (Livy)
FabioUibulanoT QuinctioCapitolini filioCapitolino consulibus, ductu Fabii, cui sorte ea prouincia euenerat, nihil       dignum memoratu actum;  cum trepidam tantum       ostendissent aciem Aequi, turpi fuga funduntur, haud magno consulis decore        itaque triumphus negatus, ceterum ob Sempronianae cladis leuatam ignominiam ut       ouans urbem intraret concessum est   quemadmodum bellum minore quam       timuerant dimicatione erat perfectum, sic in urbe ex tranquillo necopinata moles       discordiarum inter plebem ac patres exorta est, coepta ab duplicando quaestorum       numero   quam rem, praeter duos urbanos       quaestores <ut crearentur alii quaestores> duo qui consulibus ad       ministeria belli praesto essent, a consulibus relatam cum et patres summa ope       adprobassent, tribuni plebi certamen intulerunt ut pars quaestorum—nam ad id       tempus patricii creati erant—ex plebe fieret         aduersus quam actionem primo et consules et patres summa ope adnisi sunt       concedendo deinde ut quemadmodum in tribunis consulari potestate creandis [usi       sunt adaeque], <sic> in quaestoribus liberum esset arbitrium populi, cum       parum proficerent, totam rem de augendo quaestorum numero omittunt   excipiunt omissam tribuni, aliaeque subinde, inter       quas et agrariae legis, seditiosae actiones exsistunt; propter quos motus cum       senatus consules quam tribunos creari mallet, neque posset per intercessiones       tribunicias senatus consultum fieri,  res       publica a consulibus ad interregnum, neque id ipsum—nam coire patricios tribuni       prohibebant —sine certamine ingenti, redit   cum pars maior insequentis anni per       nouos tribunos plebi et aliquot interreges certaminibus extracta esset, modo       prohibentibus tribunis patricios coire ad prodendum interregem, modo interregem       interpellantibus ne senatus consultum de comitiis consularibus faceret,            postremo L PapiriusMugillanus proditus interrex, castigando nunc patres, nunc tribunos plebi,       desertam omissamque ab hominibus rem publicam, deorum prouidentia curaque       exceptam memorabat Ueientibus indutiis et cunctatione Aequorum stare   unde si quid increpet terroris, sine patricio       magistratu placere rem publicam opprimi? non exercitum, non ducem scribendo       exercitui esse? an bello intestino bellum externum propulsaturos?  quae si in unum conueniant, uix deorum opibus quin       obruatur Romana res resisti posse  quin illi, remittendo de summa quisque iuris,       mediis copularent concordiam,  patres patiendo       tribunos militum pro consulibus fieri, tribuni plebi non intercedendo quo minus       quattuor quaestores promisce de plebe ac patribus libero suffragio populi       fierent?